กรุงเทพมหานครจัดกิจกรรม CSR จิตอาสาปรับปรุงภูมิทัศน์โรงพยาบาลสิรินธร  เผยสถิติผู้ป่วยโรคทางเดินหายใจเพิ่มขึ้นกว่าร้อยละ 50 หลังเกิดค่าฝุ่นละออง PM2.5 ในพื้นที่
นายพิชญา นาควัชระ รองปลัดกรุงเทพมหานครเปิดเผย ว่า  ขณะนี้กรุงเทพมหานครได้ประสบปัญหาค่าฝุ่นละออง PM 2.5  ซึ่งก็ได้ดำเนินการแก้ปัญหาอย่างต่อเนื่อง ไม่ว่าจะเป็นการฉีดพ่นน้ำ ล้างถนน ทำความสะอาดเพื่อลดฝุ่น  ซึ่งฝุ่นละอองดังกล่าว ร้อยละ 60 ส่วนใหญ่เกิดขึ้นจากเครื่องยนต์ดีเซลที่มีสภาพเก่า ซึ่งกรุงเทพมหานครก็ได้มีมาตราการป้องกันและข้อกำหนดออกมาแล้ว         โดยวันนี้กิจกรรม CSR เป็นหนึ่งกิจกรรมจิตอาสาที่บำเพ็ญประโยชน์ให้กับสถานที่ราชการและสถานที่สาธารณะ อาทิ การขัดล้างถนน ปลูกต้นไม้ ทาสีตีเส้นถนน รวมถึงการตรวจรถเก่าของทางโรงพยาบาลสิรินธร เพื่อที่จะเป็นการตรวจเช็คสภาพรถ ให้การสันดาปเกิดความสมบูรณ์และลดควันดำ  พร้อมกันนี้ได้กำชับให้ทุกโรงพยาบาลดำเนินการทำความสะอาด เพื่อป้องกันฝุ่นละอองและตรวจเช็คควันดำในรถทุกคันโดยเฉพาะรถของหน่วยงานราชการ        ทั้งนี้จากสถิติผู้ป่วยโรคระบบทางเดินหายใจของโรงพยาบาลในสังกัดกรุงเทพมหานคร ทั้ง 9 แห่ง ตั้งแต่วันที่ 1-22 มกราคม 2562 ที่ผ่านมาพบตัวเลขของผู้ป่วยจำนวน 9,980 คน เพิ่มขึ้นจากเดือนธันวาคมของปี 2561 ที่มีจำนวน 6,445 คน เพิ่มขึ้นถึงร้อยละ 54.85 และเชื่อว่าจะมีจำนวนของผู้ป่วยเพิ่มขึ้นทุกสถานที่  จึงขอความร่วมมือประชาชนให้ช่วยลดการสร้างมลพิษในอากาศให้ฝุ่นละอองดังกล่าว